พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ และเข็มวิทยฐานะ ของมหาวิทยาลัยสงขลานครินทร์ (ฉบับที่ 3) พ.ศ. 2530
พระราชกฤษฎีกา
พระราชกฤษฎีกา
ว่าด้วยปริญญาในสาขาวิชา
อักษรย่อสำหรับสาขาวิชา
ครุยวิทยฐานะ และเข็มวิทยฐานะ
ของมหาวิทยาลัยสงขลานครินทร์
(ฉบับที่ ๓)
พ.ศ. ๒๕๓๐
 

ภูมิพลอดุลยเดช ป.ร.
ให้ไว้ ณ วันที่ ๑๕
กันยายน พ.ศ. ๒๕๓๐
เป็นปีที่ ๔๒
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ
ให้ประกาศว่า

โดยที่เป็นการสมควรแก้ไขเพิ่มเติมพระราชกฤษฎีกาว่าด้วยปริญญาในสาขาวิชา
อักษรย่อสำหรับสาขาวิชา ครุยวิทยฐานะ และเข็มวิทยฐานะ ของมหาวิทยาลัยสงขลานครินทร์

อาศัยอำนาจตามความในมาตรา ๑๕๙ ของรัฐธรรมนูญแห่งราชอาณาจักรไทย
กับมาตรา ๔๔ และมาตรา ๔๘ แห่งพระราชบัญญัติมหาวิทยาลัยสงขลานครินทร์ พ.ศ. ๒๕๒๒ จึงทรงพระกรุณาโปรดเกล้า
ฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑
พระราชกฤษฎีกา พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา
ครุยวิทยฐานะ และเข็มวิทยฐานะ ของมหาวิทยาลัยสงขลานครินทร์ (ฉบับที่ ๓) พ.ศ. ๒๕๓๐

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓
ให้ยกเลิกความในมาตรา ๓ แห่งพระราชกฤษฎีกาว่าด้วยปริญญาในสาขาวิชา
อักษรย่อสำหรับสาขาวิชา ครุยวิทยฐานะ และเข็มวิทยฐานะ ของมหาวิทยาลัยสงขลานครินทร์
พ.ศ. ๒๕๒๒ และให้ใช้ความต่อไปนี้แทน
มาตรา ๓
ให้กำหนดปริญญาในสาขาวิชา และอักษรย่อสำหรับสาขาวิชาของมหาวิทยาลัยสงขลานครินทร์
ดังนี้
(๑) สาขาวิชาทันตแพทยศาสตร์ มีปริญญาสองชั้น
(ก) เอก เรียกว่า ทันตแพทยศาสตรดุษฎีบัณฑิต ใช้อักษรย่อ ท.ด.
(ข) ตรี เรียกว่า ทันตแพทยศาสตรบัณฑิต ใช้อักษรย่อ ท.บ.
(๒) สาขาวิชาบริหารธุรกิจ มีปริญญาสามชั้น คือ
(ก) เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด.
(ข) โท เรียกว่า บริหารธุรกิจมหาบัณฑิต ใช้อักษรย่อ บธ.
ม.
(ค) ตรี เรียกว่า บริหารธุรกิจบัณฑิต ใช้อักษรย่อ บธ.บ.
(๓) สาขาวิชาแพทยศาสตร์ มีปริญญาสองชั้น คือ
(ก) เอก เรียกว่า แพทยศาสตรดุษฎีบัณฑิต ใช้อักษรย่อ พ.ด.
(ข) ตรี เรียกว่า แพทยศาสตรบัณฑิต ใช้อักษรย่อ พ.บ.
(๔) สาขาวิชาเภสัชศาสตร์ มีปริญญาสามชั้น คือ
(ก) เอก เรียกว่า เภสัชศาสตรดุษฎีบัณฑิต ใช้อักษรย่อ ภ.ด.
(ข) โท เรียกว่า เภสัชศาสตรมหาบัณฑิต ใช้อักษรย่อ ภ.ม.
(ค) ตรี เรียกว่า เภสัชศาสตรบัณฑิต ใช้อักษรย่อ ภ.บ.
(๕) สาขาวิชารัฐประศาสนศาสตร์มีปริญญาสามชั้น
(ก) เอก เรียกว่า รัฐประศาสนศาสตรดุษฎีบัณฑิต
ใช้อักษรย่อ รป.ด.
(ข) โท เรียกว่า รัฐประศาสนศาสตรมหาบัณฑิต
ใช้อักษรย่อ รป.ม.
(ค) ตรี เรียกว่า รัฐประศาสนศาสตรบัณฑิต
ใช้อักษรย่อ รป.บ.
(๖)
สาขาวิชาวิทยาศาสตร์พื้นฐานและสาขาวิชาวิทยาศาสตร์ประยุกต์มีปริญญาสามชั้น คือ
(ก) เอก เรียกว่า วิทยาศาสตรดุษฎีบัณฑิต
ใช้อักษรย่อ วท.ด.
(ข) โท เรียกว่า วิทยาศาสตรมหาบัณฑิต
ใช้อักษรย่อ วท.ม.
(ค) ตรี เรียกว่า วิทยาศาสตรบัณฑิต
ใช้อักษรย่อ วท.บ.
(๗) สาขาวิชาวิศวกรรมศาสตร์ มีปริญญาสามชั้น คือ
(ก) เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด.
(ข) โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.
(ค) ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.
(๘) สาขาศิลปศาสตร์ มีปริญญาสามชั้น คือ
(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด.
(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.
(ค) ตรี เรียกว่า ศิลปศาสตร์บัณฑิต ใช้อักษรย่อ ศศ.บ.
(๙) สาขาวิชาศึกษาศาสตร์ มีปริญญาสามชั้น คือ
(ก) เอก เรียกว่า ศึกษาศาสตรดุษฎีบัณฑิต ใช้อักษรย่อ ศษ.บ.
(ข) โท เรียกว่า ศึกษาศาสตรมหาบัณฑิต ใช้อักษรย่อ ศษ.ม.
(ค) ตรี เรียกว่า ศึกษาศาสตรบัณฑิต ใช้อักษรย่อ ศษ.บ.
ทั้งนี้ ให้ระบุชื่อสาขาวิชาหรือวิชาเอกในวงเล็บต่อท้ายปริญญาด้วย
ถ้ามี

มาตรา ๔
ให้ยกเลิกความในวรรคสองของ (๒) ในมาตรา ๔ แห่งพระราชกฤษฎีกาว่าด้วยปริญญาในสาขาวิชา
อักษรย่อสำหรับสาขาวิชา ครุยวิทยฐานะ และเข็มวิทยฐานะ ของมหาวิทยาลัยสงขลานครินทร์
พ.ศ. ๒๕๒๒ และให้ใช้ความต่อไปนี้แทน
ครุยแพทยศาสตรบัณฑิตและครุยทันตแพทยศาสตรบัณฑิต
เช่นเดียวกับครุยมหาบัณฑิต

มาตรา ๕
ให้ยกเลิกความในมาตรา ๕ แห่งพระราชกฤษฎีกาว่าด้วยปริญญาในสาขาวิชา
อักษรย่อสำหรับสาขาวิชา ครุยวิทยฐานะและเข็มวิทยฐานะ ของมหาวิทยาลัยสงขลานครินทร์
พ.ศ. ๒๕๒๒ ซึ่งแก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา
ครุยวิทยฐานะ และเข็มวิทยาฐานะ ของมหาวิทยาลัยสงขลานครินทร์ (ฉบับที่ ๒) พ.ศ. ๒๕๒๓
และให้ใช้ความต่อไปนี้แทน
มาตรา ๕
สีประจำสาขาวิชา มีดังนี้
(๑) สีเขียวก้านมะลิ สำหรับสาขาวิชาในคณะทรัพยากรธรรมชาติ
(๒) สีม่วงดอกบัวสุทธาสิโนบล
สำหรับสาขาวิชาในคณะทันตแพทยศาสตร์
(๓) สีส้ม สำหรับสาขาวิชาในคณะพยาบาลศาสตร์
(๔) สีเขียว สำหรับสาขาวิชาในคณะแพทยศาสตร์
(๕) สีเขียวมะกอก สำหรับสาขาวิชาในคณะเภสัชศาสตร์
(๖) สีขาว สำหรับสาขาวิชาในคณะมนุษยศาสตร์และสังคมศาสตร์
(๗) สีม่วงเม็ดมะปราง สำหรับสาขาวิชาในคณะวิทยาการจัดการ
(๘) สีเหลือง สำหรับสาขาวิชาในคณะวิทยาศาสตร์
(๙) สีแดงเลือดนก สำหรับสาขาในคณะวิทยาศาสตร์และเทคโนโลยี
(๑๐) สีเลือดหมู สำหรับสาขาวิชาในคณะวิศวกรรมศาสตร์
(๑๑) สีแสด สำหรับสาขาวิชาในคณะศึกษาศาสตร์


ผู้รับสนองพระบรมราชโองการ
พลเอก ป. ติณสูลานนท์
นายกรัฐมนตรี
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากมหาวิทยาลัยสงขลานครินทร์ได้ขยายขอบเขตทางด้านวิชาการ โดยได้จัดตั้งคณะทันตแพทยศาสตร์และคณะวิทยาศาสตร์และเทคโนโลยีเพิ่มขึ้น
สมควรแก้ไขเพิ่มเติมพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา
ครุยวิทยฐานะและเข็มวิทยฐานะ ของมหาวิทยาลัยสงขลานครินทร์ เสียใหม่ จึงจำเป็นต้องตราพระราชกฤษฎีกานี้













คุณากร/ผู้จัดทำ
๑๘ พฤษภาคม ๒๕๕๔
วิชชุตา/ผู้ตรวจ
๑๔ มิถุนายน ๒๕๕๔


















































[๑] ราชกิจจานุเบกษา
เล่ม ๑๐๔/ตอนที่ ๑๙๔/ฉบับพิเศษ หน้า ๑๐/๒๘ กันยายน ๒๕๓๐